વધતાં ભાડાં, વેતન અને છતાં મેનપાવરની અછતને કારણે ચાઈનીઝ બિલ્ડરો હવે રોબો-નોકર રાખવા તરફ વળવા માંડ્યા છે. સેલિંગની દૃષ્ટિએ ત્યાંના સૌથી મોટા બિલ્ડર એવા ચાઈના વેન્કે કચરા-પોતાં તથા સિક્યોરિટી જેવાં કામ માટે રોબો-નોકરોને કામે લગાડી દીધા છે. એક તરફ ચીનમાં અર્બનાઈઝેશન વધી રહ્યું છે તો બીજી તરફ રોબોટિક્સમાં પણ જબ્બર ઉછાળો અાવ્યો છે. અાજની તારીખે ત્યાંની સૌથી મોટી ઈ-કોમર્સ વેબસાઈટ અલીબાબા પરથી તમે ૪.૧૭ લાખ રૂપિયામાં રોબો-વેઈટર ખરીદી શકો છો. જોકે ચાઈના વેન્ક કંપનીએ પોતાના કામ માટે સ્પેશિયલ રોબો બનાવડાવ્યો છે જે સાફસફાઈ અને સિક્યોરિટી ઉપરાંત ભારે માલનું વહન કરવાનું તથા ટ્રાન્સપોર્ટેશનનું કામ પણ કરે છે.